ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ብቐደሙ እውን ካብ ቦርድ መረጻ ትጽቢት ኣይነበረናን' ሓላፊ ቢሮ ፍትሒ ክልል ትግራይ ኣቶ ኣማኑኤል ኣሰፋ 27 ሰነ 2020 ቦርድ መረጻ ኢትዮጵያ፡ ክልል ትግራይ፡ ክልላዊ መረጻ ከተሓባብር ንዘቕረበሉ ጻውዒት ኣሉታዊ መልሲ እኳ እንተሃበሉ፡ ክልል ትግራይ ግን፡ ዝወጠኖ ምርጫ ከምዘካይድ ሓላፊ ቢሮ ፍትሒ ክልል ትግራይ ኣቶ ኣማኑኤል ኣሰፋ ንቢቢሲ ተዛሪቡ። ቅድሚ ኮቪድ 'ውን ቦርድ መረጻ ኢትዮጵያ፡ መረጻ ከካይድ ኣይኽእልን ዝብል መግለጺ ክህብ ምጽንሑ ዝሓበረ ኣቶ ኣማኒኤል እቲ ቦርድ መረጻ ኮቪድ-19 ምስ ኣጋጠመ ቅድሚ ኩሎም ትካላት መንግስቲ ፌደራልን ክልላትን ቤት-ዕዮኡ ዓጽዩ ሰራሕተኛታቱ ስለዝበተነ፡ መንግስቲ ትግራይ ሕጋውነት ንምልባስ እንተዘይኮይኑ እወታዊ ተስፋ ከምዘይነበረ እውን ሓቢሩ። እቲ ቦርድ መረጻ ግን፡ ኣባላት ቦርድ ክሳብ ዝምረጹን ውሽጣዊ መዋቕሩ ዝሕድስን ከምኡ'ውን ሕጊ መረጻ ክሳብ ዘውጽእ ግዜ ከምዝወሰደሉ እዩ ዝገልጽ። እቲ ለበዳ እንተዘይመጽእ ነይሩ፡ ኣድላይ ዝበሃል ምድላዋት ዛዚሙ ከምዝነበረ ድማ ይገልጽ። ዘይሻራዊ ኮይኑ ክሰርሕ ዝግበኦ ቦርድ መረጻ ፡"ናብ ፖለቲካዊ ጉዳያት ኣትዩ፡ መረጻ ክተርፍ ነዊሕ ሰሪሑ እዩ" ክብል ዝኸስስ ኣቶ ኣማኑኤል፡ ላዕለዋይ ቤት-ፍርድን ኣብ ፌደራል ዘለዉ ኣካላትን ብዝተዋደደ መገዲ ሕገ-መንግስቲ ኣብ ምፍራስ እዮም ዘለው ይብል። ኣብ ኢትዮጵያ ዶክተር ኣብዪ ዝመርሖ ስርዓት ካብ ዝመጽእ ብወገን ክልል ትግራይ ብተደጋጋሚ ሕገ መንግስቲ ይጠሓስ ኣሎ ዝብል ወቐሳ ክስማዕ ጸኒሑ እዩ። "ቦርድ መረጻ ኢትዮጵያ መጺአ ክመርሖ እየ፡ ከተሓባብረልኩም እየ ክብለና ከምዘይኽእል ግልጺ እዩ ነይሩ" ዝብል ሓላፊ ቢሮ ፍትሒ ክልል ትግራይ ኣቶ ኣማኑኤል፡ እቲ ቦርድ ፍቓደኛ እንተዘይኮይኑ ጥራሕ ዘይኮነስ ምላሽ ንምሃብ'ውን እንተዘንጊዑ፡ ኣብ ትግራይ ሕጊ መረጻን መረጻ ዘተሓባብር ኣካልን ተጣይሹ መረጻ ክካየድ፡ እቲ ቤት-ምኽሪ ኣቐዲሙ ከምዝወሰነ ኣዘኻኺሩ፡፡ ሃገራዊ ቦርድ መረጻ ኢትዮጵያ፡ ክልል ትግራይ ምርጫ ከካይድ ንዘቕረቦ ሕቶ ነጺግዎ መረጻ ኢትዮጵያ፡ "እቲ ነባራዊ ኩነታት ዝቕይር ስርዓት የድሊ'ዩ" ክልላዊ መረጻ ትግራይ ብዓይኒ ፍሉጣት ፖለቲከኛታት ኢትዮጵያ “ኢትዮጵያ ዘጓንፋ ዘሎ ሓጓፍ፡ ሕገ-መንግስታዊ ጥራሕ ዘይኮነስ ፖለቲካዊ ቅልውላው እዩ” ፕሮፌሰር ትሮንቮል ቀጻሊ ስራሕቲ መንግስቲ ትግራይ እንታይ እዩ?
